

**PLUNGĖS RAJONO SAVIVALDYBĖS ADMINISTRACIJA**

Savivaldybės biudžetinė įstaiga. Vytauto g. 12, LT-90123 Plungė, tel. (0 448) 73 166, el. p. [savivaldybe@plunge.lt](mailto:savivaldybe@plunge.lt). Duomenys kaupiami ir saugomi Juridinių asmenų registre, kodas 188714469

PATVIRTINTA

Plungės r. savivaldybės administracijos

Nuolatinės viešųjų pirkimų komisijos

Posėdžio 2025-05-09

Protokolu Nr. 2025-PROT-131

**PĖSČIŲJŲ TAKŲ REKONSTRAVIMO Į DVIRAČIŲ TAKUS, PLUNGĖS M., BIRUTĖS G., PROJEKTO PARENGIMO IR ĮRENGIMO DARBAI**

**SUPAPRASTINTO ATVIRO KONKURSO BŪDU SĄLYGOS**

**TURINYS**

[I. BENDROSIOS NUOSTATOS 2](#_Toc169687953)

[II. PIRKIMO OBJEKTAS 3](#_Toc169687954)

[III. TIEKĖJŲ PAŠALINIMO PAGRINDAI, KVALIFIKACIJOS REIKALAVIMAI IR, JEIGU TAIKYTINA, REIKALAUJAMI KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTAI 4](#_Toc169687955)

[IV. TIEKĖJŲ GRUPĖS DALYVAVIMAS PIRKIMO PROCEDŪROSE 8](#_Toc169687956)

[V. PASIŪLYMŲ GALIOJIMO UŽTIKRINIMO REIKALAVIMAI 9](#_Toc169687957)

[VI. PASIŪLYMŲ RENGIMAS, PATEIKIMAS, KEITIMAS 9](#_Toc169687958)

[VII. PASIŪLYMŲ KAINOS ŠIFRAVIMAS 12](#_Toc169687959)

[VIII. PIRKIMŲ DOKUMENTŲ PAAIŠKINIMAS IR PATIKSLINIMAS 12](#_Toc169687960)

[IX. SUSIPAŽINIMO SU PASIŪLYMAIS IR JŲ NAGRINĖJIMO PROCEDŪROS 13](#_Toc169687961)

[X. PASIŪLYMŲ EILĖ IR LAIMĖTOJO NUSTATYMAS 14](#_Toc169687962)

[XI. PERKANČIOSIOS ORGANIZACIJOS SIŪLOMOS ŠALIMS SUDARYTI PIRKIMO SUTARTIES SĄLYGOS IR (ARBA) PIRKIMO SUTARTIES PROJEKTAS 15](#_Toc169687963)

[XII. INFORMACIJA APIE ATIDĖJIMO TERMINO TAIKYMĄ, GINČŲ NAGRINĖJIMO TVARKĄ 16](#_Toc169687964)

[XIII. BAIGIAMOSIOS NUOSTATOS 17](#_Toc169687965)

PIRKIMO SĄLYGŲ PRIEDAI(pateikiami atskirais dokumentais):

1. Pasiūlymo forma;

2. Projektavimo užduotis (Techninė specifikacija) su priedais;

3. Pirkimo sutarties projektas;

4. Tiekėjų pašalinimo pagrindai;

5. Europos bendrasis viešųjų pirkimų dokumentas;

6. Techniniai reikalavimai Plungės miesto Birutės g. apšvietimo įrengimui.

# BENDROSIOS NUOSTATOS

1. Šis viešasis pirkimas (toliau – pirkimas) atliekamas vadovaujantis Lietuvos Respublikos viešųjų pirkimų įstatymu (toliau – Viešųjų pirkimų įstatymas), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei šiomis Pirkimo sąlygomis.
2. Šiose pirkimo sąlygose vartojamos sąvokos:
   1. **CVP IS** – Centrinė viešųjų pirkimų informacinė sistema;
   2. **EBVPD** – Europos bendrasis viešųjų pirkimų dokumentas;
   3. **Kvazisubtiekėjas** – specialistas, kurio kvalifikacija tiekėjas remiasi, ir kuris paraiškos ar pasiūlymo teikimo metu dar nėra tiekėjo, ūkio subjekto, kurio pajėgumais tiekėjas remiasi, darbuotojas, tačiau jį ketinama įdarbinti, jei pasiūlymas bus pripažintas laimėjusiu;
   4. **Subtiekėjas, kurio pajėgumais tiekėjas nesiremia (toliau – subtiekėjas)** – tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas nesiremia, kad atitiktų kvalifikacijos reikalavimus;
   5. **Ūkio subjektas, kurio pajėgumais remiamasi –** tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas remiasi, kad atitiktų kvalifikacijos reikalavimus**.**
3. Kitos šių pirkimo sąlygų sąvokos atitinka Viešųjų pirkimų įstatyme, Kainodaros taisyklių nustatymo metodikoje[[1]](#footnote-1), Tiekėjo kvalifikacijos reikalavimų nustatymo metodikoje[[2]](#footnote-2) apibrėžtas sąvokas.
4. Perkančioji organizacija – Plungės rajono savivaldybės administracija, kodas 188714469, Vytauto g. 12, LT–90123 Plungė. Perkančioji organizacija nėra pridėtinės vertės mokesčio (toliau- PVM) mokėtoja.
5. Pirkimas vykdomas atviro konkurso būdu naudojantis CVP IS priemonėmis. Pirkimo dokumentai skelbiami CVP IS. Pirkimo Komisijos ir tiekėjų bendravimas ir keitimasis informacija, atliekant šį pirkimą, vyksta naudojantis CVP IS. Šiame punkte nustatytų reikalavimų gali būti nesilaikoma tik išimtinais Viešųjų pirkimų įstatyme nurodytais atvejais. Pasiūlymus gali teikti Tiekėjai, kurie yra registruoti CVP IS, pasiekiamoje adresu <https://viesiejipirkimai.lt>. **Instrukcijos kaip užsiregistruoti ir pateikti pasiūlymą skelbiamos Viešųjų pirkimų tarnybos interneto svetainėje[[3]](#footnote-3).**
6. Perkančiosios organizacijos sprendimo neatlikti pirkimo naudojantis centrinės perkančiosios organizacijos paslaugomis argumentai, kaip numatyta Viešųjų pirkimų įstatymo 82 straipsnio 2 dalies 1 punkte: skelbiamame CPOLT kataloge dėl panašaus pobūdžio darbų nėra sudarytos preliminarios sutartys ir nėra galimybių atlikti atnaujinto varžymosi dėl perkamų darbų specifikos.
7. Išankstinio informacinio skelbimo apie šį pirkimą nebuvo.
8. Šiame pirkime perkančioji organizacija nenumato skelbti savanoriško *ex ante* skaidrumo skelbimo.
9. Pirkimo procedūras atliks Perkančiosios organizacijos sudaryta Nuolatinė viešųjų pirkimo komisija (toliau – Komisija). Į šio pirkimo Komisijos posėdžius perkančioji organizacija nenumato kviesti dalyvauti stebėtojų.

# PIRKIMO OBJEKTAS

1. Pirkimo objektas neskaidomas į dalis. Tiekėjai privalo siūlyti visą pirkimo objekto apimtį.

Pirkimas neskaidomas į dalis, nes techniškai reikia tik atskirti dviračių tako projektavimo sprendinius iš jau parengto ir pateikto UAB „Via Lietuva“ techninio projekto „Valstybinės reikšmės rajoninio kelio Nr. 3201 Truikiai - Prūsaliai ruožo nuo 4,299 iki 6,015 km kapitalinio remonto techninis darbo projektas“. Perkančiajai organizacijai UAB „Via Lietuva“ yra perleidusi parengto techninio projekto dalis Birutės g. ir Tiekėjas atsižvelgdamas į esamo projekto sprendinius, t.y. turės atsiskirti dviračių tako projektinius sprendinius iš jau parengto kapitalinio remonto techninio darbo projektas ir jais remiantis, parengti Plungės miesto Birutės g. gatvės dviračių tako projektą bei atlikti rangos darbus. Sąsaja su parengtu techniniu projektu yra nurodyta Projektavimo užduotyje. Atsižvelgus į tai, kad pirkimas nėra plačios apimties ir projektuojami sprendiniai nėra sudėtingi, Perkančioji organizacija dėl darbų vykdymo operatyvumo priimant sprendimą neskaidyti pirkimą dalimis.

Pirkimo objektą sudarančios paslaugos ir darbai yra technologiškai viena su kita susijusios: dviračių tako projektinius sprendinius turi parinkti ir išskirti tokius, kad Tiekėjas gautų teigiamą ekspertizės išvadą ir statybos leidžiantį dokumentą bei galėtų techniškai įgyvendinti parinktus sprendinius per nurodytą trumpą darbų atlikimo terminą. Pirkimo objektą išskaidžius į dalis, techniškai ir operatyviai nebūtų užtikrinamas viso projekto įgyvendinimas, t.y. projektavimo, projekto vykdymo priežiūros ir darbų atlikimo, nepertraukiamas vykdymas.

1. **Pirkimo objekto pavadinimas** – Pėsčiųjų takų rekonstravimo į dviračių takus, Plungės m., Birutės g., projekto parengimo ir įrengimo darbai (toliau – darbai).
2. **Trumpas pirkimo objekto aprašymas:** Pėsčiųjų takų rekonstravimo į dviračių takus, Plungės m., Birutės g., projekto parengimo ir įrengimo darbai. Bendras dviračių takų ilgis: ~ 1,87 km. Plotis 2,5 m. Statinio paskirties grupė: Susiekimo komunikacijų statiniai; Statinio paskirtis - Gatvių; Esama Pėsčiųjų takų kategorija – E, I grupės nesudėtingasis statinys; Būsima dviračių takų kategorija – I grupės nesudėtingasis statinys; Žemės sklypas nesuformuotas – laisva valstybinė žemė. Statinio kategorija – nesudėtingieji statiniai. **Pirkimo objektas apima:** techninio darbo projekto parengimą pagal projektavimo užduotį; statybos leidimo gavimą; projekto vykdymo priežiūrą; rangos darbus pagal parengto projekto sprendinius.
3. Perkamų darbų savybės apibūdintos Projektavimo užduotyje (Techninėje specifikacijoje) (pirkimo sąlygų 2 priedas). Jeigu pirkimo dokumentuose apibūdinant pirkimo objektą nurodytas konkretus pavadinimas ar šaltinis, konkretus procesas ar prekės ženklas, patentas, tipai, konkreti kilmė ar gamyba, standartas, tiekėjas gali pateikti lygiavertį sprendinį (kitų gamintojų lygiavertė produkcija ar įranga, pan.) nurodytajam. Lygiavertiškumo įrodymas yra tiekėjo pareiga.
4. **Darbų atlikimo vieta:** Plungės miestas Birutės g.
5. **Darbų atlikimo terminai:** 12 mėn. (7 mėn. techninio darbo projekto parengimas su statybą leidžiančio dokumento gavimu, į šį terminą įskaičiuojamas projekto ekspertizės gavimas; 5 mėn. rangos darbai; Projekto vykdymo priežiūra 5 mėn. arba iki tol kol bus atlikti rangos darbai). Darbų atlikimo termino pratęsimas nenumatomas.
6. **Lėšų šaltinis:** Ekonomikos gaivinimo ir atsparumo didinimo priemonės plano „Naujos kartos Lietuva (EGADP) ir Perkančiosios organizacijos biudžeto lėšos.
7. **Pirkimui skiriama lėšų suma** **neviešinama**. [Vadovaujantis Skelbimų rengimo ir išsiuntimo skelbti centrinės viešųjų pirkimų informacinės sistemos priemonėmis tvarkos aprašo](https://www.e-tar.lt/portal/lt/legalAct/18983533ae3611ef90b5ee8931e5ce5e), patvirtinto Viešųjų pirkimų tarnybos direktoriaus 2024 m. lapkričio 29 d. įsakymu Nr. 1S-190, 13 punktu CVP IS skiltyje „Vidiniai dokumentai“ (joje pateikiama informacija nėra viešai prieinama) yra įkeltas dokumentas, kuriame yra nurodyta kaina, kuri bus naudojama vertinant, ar pasiūlyme nurodyta kaina nėra per didelė ir perkančiajai organizacijai nepriimtina. Prireikus patikslinti informaciją, bus įkeliamas papildomas dokumentas. Anksčiau įkelto dokumento turinys nekeičiamas, dokumentas iš CVP IS nešalinamas.
8. Perkančioji organizacija nereikalauja, kad esmines užduotis atliktų pats pasiūlymą pateikęs dalyvis, o jeigu pasiūlymą pateikė tiekėjų grupė, – tos grupės partneris.
9. **Susitikimai dėl pirkimo objekto apžiūros nebus rengiami. Tiekėjai gali savarankiškai apžiūrėti darbų atlikimo vietą.** Apžiūros metu iškilusius klausimus tiekėjai turi pateikti CVP IS priemonėmis Pirkimo sąlygų VIII skyriuje nustatyta tvarka.

**Prekių, paslaugų ar darbų energijos vartojimo efektyvumo ir aplinkos apsaugos, socialiniai kriterijai, jeigu taikytina**

1. Perkančioji organizacija nėra Lietuvos Respublikos viešojo administravimo įstatyme nustatytas Lietuvos Respublikos centrinio valstybinio administravimo subjektas (veiklos teritorija nėra visa valstybės teritorija), todėl energijos vartojimo efektyvumo reikalavimai jai neprivalomi.
2. Perkančioji organizacija neveikia gynybos srityje, nevaldo ypatingos svarbos informacinės infrastruktūros ir neveikia srityse, kurios laikomos nacionaliniam saugumui užtikrinti strategiškai svarbių ūkio sektorių dalimi ir nėra įrašyta į Saugiojo tinklo naudotojų sąrašą, todėl netikrina pasiūlymo atitikties Viešųjų pirkimų įstatymo 37 straipsnio 9 dalies reikalavimams.
3. Šiame pirkime taikomi **aplinkos apsaugos kriterijai** (žaliųjų pirkimų reikalavimai). Aplinkos apsaugos kriterijai nustatyti pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtintą „Aplinkos apsaugos kriterijų taikymo, vykdant žaliuosius pirkimus, tvarkos aprašo“ (toliau – Tvarkos aprašas) **4.1. papunktį**. Reikalavimai nustatomi pagal Tvarkos aprašo 26.1 (darbams), 26.2 (projektavimo paslaugoms ir darbams) ir 26.3 (projektavimo paslaugoms ir darbams, atsižvelgiant į pirkimo objektą) papunkčius. Rengiant techninį darbo projektą taikyti minimalius aplinkos apsaugos kriterijus pagal Tvarkos aprašo 26.2 (26.2.1-26.2.3) ir 26.3 (27.1, 27.2 ir 28) papunkčius ir nustatyti konkrečius sprendinius. Statybos darbus vykdyti pagal parengtame techniniame darbo projekte nurodytus konkrečius sprendinius. Atliekamiems statybos darbams aplinkos apsaugos vadybos sistemos reikalavimai nustatyti pirkimo sąlygų **32 punkte**.
4. Šis pirkimas nėra rezervuotas pagal Viešųjų pirkimų įstatymo 23 ir 24 straipsnių nuostatas.

# TIEKĖJŲ PAŠALINIMO PAGRINDAI, KVALIFIKACIJOS REIKALAVIMAI IR, JEIGU TAIKYTINA, REIKALAUJAMI KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTAI

1. Šiame pirkime bus taikoma Viešųjų pirkimų įstatymo 59 straipsnio 4 dalyje nurodyta galimybė pirmiausia vertinti dalyvių pateiktus pasiūlymus, o įvertinus pasiūlymus bus tikrinama, ar nėra ekonomiškai naudingiausią pasiūlymą pateikusio dalyvio pašalinimo pagrindų, ar šio dalyvio kvalifikacija atitinka nustatytus reikalavimus ir, jeigu taikytina, ar šis dalyvis laikosi kokybės vadybos sistemos ir (arba) aplinkos apsaugos vadybos sistemos standartų (toliau visi kartu – **Reikalavimai Tiekėjui**).
2. Tiekėjo kvalifikacija ir, jeigu taikytina, atitiktis kokybės vadybos sistemos ir (arba) aplinkos apsaugos vadybos sistemos standartų reikalavimams turi būti įgyta iki pasiūlymų pateikimo termino pabaigos (susipažinimo su pasiūlymais dienos).
3. Perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų atitikimą nustatytiems Reikalavimas Tiekėjui, jeigu tai būtina siekiant užtikrinti tinkamą pirkimo procedūros atlikimą.
4. **Tiekėjas su pirkimo dokumentais pateikdamas EBVPD, patvirtina, kad jis atitinka nustatytus Reikalavimus Tiekėjui. Kartu su pasiūlymu patvirtinančių dokumentų teikti neprivaloma.** Prieš nustatydama laimėjusį pasiūlymą, perkančioji organizacija reikalaus, kad ekonomiškai naudingiausią pasiūlymą pateikęs tiekėjas pateiktų aktualius dokumentus, patvirtinančius jo atitiktį nustatytiems reikalavimams Tiekėjui.

**Tiekėjų pašalinimo pagrindai**

1. Reikalavimai dėl tiekėjo, tiekėjų grupės partnerio, jei pasiūlymą pateikia tiekėjų grupė, ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti pirkimo sąlygų 4 priede.

**Tiekėjų kvalifikacijos reikalavimai**

1. Teikėjų kvalifikacijos reikalavimai bei reikalaujami dokumentai ir informacija, patvirtinantys šiuos reikalavimus:

|  |  |  |
| --- | --- | --- |
| **Eil. Nr.** | **Kvalifikacijos reikalavimai** | **Atitikimą įrodantys dokumentai ir informacija** |
| ***Finansinio ir ekonominio pajėgumo reikalavimai*** | | |
| 1. | Tiekėjas turi būti apsidraudęs **Statinio projektuotojo civilinės atsakomybės privalomuoju draudimu.** | Draudimo įmonės liudijimo kopija ar kiti įrodymai, kad teikėjas yra apsidraudęs profesiniu civilinės atsakomybės draudimu.  *CVP IS priemonėmis pateikiamos skaitmeninės dokumentų kopijos.* |
| *Reikalavimas nustatytas vadovaujantis 2017 m. birželio 29 d. Viešųjų pirkimų tarnybos direktoriaus įsakymo Nr. 1S-105 „Dėl tiekėjų kvalifikacijos reikalavimų nustatymo metodikos patvirtinimo“ (galiojanti suvestinė redakcija (nuo 2022-04-01) 14 punktu.*  *Pastabos: profesiniu civilinės atsakomybės draudimu privalo būti apsidraudęs tiekėjas, kiekvienas ūkio subjektų grupės narys, ūkio subjektai, kurių pajėgumais tiekėjas remsis, subtiekėjai, jeigu jie vykdys veiklą pagal pirkimo sutartį, kuriai taikomi reikalavimai dėl profesinio civilinės atsakomybės draudimo. Kitais ūkio subjektais tiekėjas gali remtis, kad atitiktų šį reikalavimą, tik tokiu atveju, jei tie ūkio subjektai patys atliks veiklas, kurioms reikia profesinio civilinės atsakomybės draudimo.* | | |
| ***Techninis ir profesinis pajėgumas*** | | |
| 2. | Tiekėjas pirkimo sutarties vykdymui turi pasiūlyti:   1. už sutarties vykdymą atsakingą specialistą, turintį teisę eiti nesudėtingo statinio darbų vadovo pareigas; 2. nesudėtingojo statinio projekto vadovą; 3. nesudėtingojo statinio projekto vykdymo priežiūros vadovą; 4. nesudėtingojo statinio projekto dalies vadovą žemiau išvardintų projekto dalių rengimui. Projekto dalys:   • susisiekimo,  • konstrukcijų,  • vandentiekio ir nuotekų šalinimo,  • elektrotechnikos,  • statybos skaičiuojamosios kainos nustatymo. | 1. Tiekėjo ar jo įgalioto asmens parašu patvirtintas specialistų (-o), kurie (-is) bus atsakingi (-as) už pirkimo sutarties vykdymą, sąrašas, nurodant vardą, pavardę, specialisto funkcijas projekte, specialisto kvalifikaciją patvirtinančius dokumentus, specialisto paslaugų teikimo Tiekėjui teisinę formą (darbo sutartis, susitarimai dėl darbo santykių sukūrimo ateityje ar kt.) (pateikiama laisva forma). 2. Siūlomų specialistų reikalaujamą kvalifikaciją įrodančių dokumentų kopijos. 3. Specialisto sutikimas teikti pirkimo sutartyje nurodytas paslaugas ir (ar) atlikti darbus, jei jis dirba kitoje įmonėje (ne Tiekėjo ar ūkio subjekto įmonėje) ir Tiekėjo ar ūkio subjekto patvirtinimas, kad laimėjęs konkursą įdarbins šį specialistą (taikoma tik tuo atveju, jei šis specialistas nesiūlomas kaip ūkio subjektas).   *Tiekėjas gali pateikti siūlomo (-ų) specialisto (-ų) dokumentus, įrodančius aukštesnę nei nesudėtingojo statinio darbų vadovo/ projekto vadovo/ projekto vykdymo priežiūros vadovo/ statinio projekto dalies vadovo kvalifikaciją.*  *CVP IS priemonėmis pateikiamos skaitmeninės dokumentų kopijos.* |
| *Reikalavimas nustatytas vadovaujantis 2017 m. birželio 29 d. Viešųjų pirkimų tarnybos direktoriaus įsakymo Nr. 1S-105 „Dėl tiekėjų kvalifikacijos reikalavimų nustatymo metodikos patvirtinimo“ (galiojanti suvestinė redakcija (nuo 2022-04-01) 21 punktu.*  *Pastabos:*   1. *Eiti nesudėtingojo statinio darbų vadovo / projekto dalies vadovo / projekto dalies vykdymo priežiūros vadovo / statinio projekto dalies vadovo pareigas turi teisę asmenys, įgiję architekto ar statybos inžinieriaus išsilavinimą (pagal Statybos įstatymo 2 str. 1 ir 92 dalis).* 2. *Specialistas gali būti siūlomas vienai ar kelioms pozicijoms, jei jis turi teisę ar kvalifikaciją pagal šiuose punktuose nurodytus reikalavimus arba keli specialistai gali būti pasitelkiami į vieną poziciją, jeigu jų kvalifikacija atitinka tai pozicijai keliamus reikalavimus.* 3. *Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti.* 4. *Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.* 5. *Subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.* | | |

1. Perkančioji organizacija nereikalaus iš tiekėjo pateikti dokumentų, patvirtinančių atitiktį kvalifikacijos reikalavimams jeigu ji:
   1. turės galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi CVP IS priemonėmis;
   2. šiuos dokumentus jau turės iš ankstesnių pirkimo procedūrų.

**Informacija, kad jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys**

1. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, **tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.** **Tiekėjas taip pat privalės užtikrinti, kad jis ir bet kurie asmenys, veikiantys jo vardu, yra gavę visus būtinus leidimus, kvalifikacijos atestacijos pažymėjimus ar kitokius dokumentus, leidžiančius užsiimti veikla, kuri yra tiekėjo įsipareigojimų pagal Sutartį dalis.** Perkančiajai organizacijai pareikalavus, tiekėjas turės pateikti dokumentus, įrodančius, kad pirkimo sutartį vykdo ar vykdys tik tokią teisę turintys asmenys.

**Reikalaujami kokybės vadybos sistemos ir (arba) aplinkos apsaugos vadybos sistemos standartai**

1. Tiekėjas sutarties vykdymo metu perkamiems statybos darbams turi taikyti aplinkos apsaugos vadybos sistemos reikalavimus visa apimtimi:

|  |  |  |
| --- | --- | --- |
| Eil. Nr. | **Aplinkos apsaugos vadybos sistemos standartų reikalavimai** | **Atitikimą įrodantys dokumentai** |
| 1. | Tiekėjas vykdydamas darbus pagal vykdomą darbų sritį turi laikytis:  Europos Sąjungos aplinkos apsaugos vadybos ir audito sistemos *(angl. Eco-Managment and Audit Scheme, EMAS)* arba kitų aplinkos apsaugos vadybos sistemų, pripažįstamų pagal 2009 m. lapkričio 25 d. Europos Parlamento ir Tarybos reglamento (EB) Nr. 1221/2009 dėl organizacijų savanoriškojo Bendrijos aplinkosaugos vadybos ir audito sistemos (EMAS) taikymo, panaikinančio Reglamentą (EB) Nr. 761/2001 ir Komisijos sprendimus 2001/681/EB bei 2006/193/EB (OL 2009 L 342, p. 1), 45 straipsnį, arba kitų aplinkos apsaugos vadybos standartų reikalavimų, arba standarto LST EN ISO 14001:2015 (arba lygiaverčio standarto) reikalavimų. | Pateikiamas nepriklausomos įstaigos išduoto galiojančio sertifikato, patvirtinančio, kad tiekėjas laikosi reikalaujamos aplinkos apsaugos vadybos sistemos standartų arba lygiaverčių standartų, skaitmeninė kopija.  Perkančioji organizacija pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų.  Tiekėjas gali pateikti lygiaverčius įrodymus (pavyzdžiui, tiekėjo patvirtintus aplinkos apsaugos vadybos sistemų aprašymus). atitinkančius visus Tvarkos aprašo 10 punkto 10.1-10.6 papunkčiuose nustatytus reikalavimus.  *Pateikiamas (-i) skenuotas (-i) dokumentas (-ai) CVP IS priemonėmis.* |
| *Subjektas, kuris turi atitikti reikalavimą:*   1. *jeigu pasiūlymą teikia ūkio subjektų grupė – reikalavimą turi atitikti ūkio subjektų grupės narys (-iai), atsižvelgiant į jų prisiimamus įsipareigojimus pirkimo sutarčiai vykdyti;* 2. *tiekėjas gali remtis kitų ūkio subjektų pajėgumais atsižvelgiant į jų prisiimamus įsipareigojimus pirkimo sutarčiai vykdyti;* 3. *subtiekėjai turi laikytis reikalaujamų aplinkos apsaugos vadybos priemonių, atsižvelgiant į jų prisiimamus įsipareigojimus pirkimo sutarčiai vykdyti.* | | |

1. Perkančioji organizacija nereikalaus iš tiekėjo pateikti dokumentų patvirtinančių kokybės vadybos sistemos ir (arba) aplinkos apsaugos vadybos sistemos standartams jeigu ji:
   1. turės galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi CVP IS priemonėmis;
   2. šiuos dokumentus jau turės iš ankstesnių pirkimo procedūrų.

**Rėmimasis kitų ūkio subjektų pajėgumais**

1. Tiekėjas gali remtis kitų ūkio subjektų pajėgumais, kad atitiktų pirkimo dokumentuose nustatytą reikalavimą turėti specialų leidimą arba būti tam tikrų organizacijų nariu, nustatytus finansinio ir ekonominio pajėgumo reikalavimus ar techninio ir profesinio pajėgumo reikalavimus, neatsižvelgiant į ryšio su tais ūkio subjektais teisinį pobūdį. Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys suteiks paslaugas, atliks darbus, kuriems reikia jų turimų pajėgumų.
2. Jeigu reikalaujama išsilavinimo, profesinės kvalifikacijos ar profesinės patirties pagal Viešųjų pirkimų įstatymo 51 straipsnio 7 dalies 7 punktą arba turėti specialų leidimą ar būti tam tikrų organizacijų nariu, tiekėjas gali remtis kitų ūkio subjektų pajėgumais tik tuo atveju, jeigu tie subjektai patys suteiks paslaugas, atliks darbus, kuriems reikia jų turimų pajėgumų. Ši nuostata taikoma nepažeidžiant **18** punkte nustatyto reikalavimo.
3. Kai tiekėjas pageidauja remtis kitų ūkio subjektų pajėgumais, jis privalo pirkimo Komisijai pasiūlyme įrodyti, kad vykdant pirkimo sutartį ūkio subjektų, kurių pajėgumais jis remiasi, ištekliai jam bus prieinami per visą pirkimo sutarties vykdymo laikotarpį, t. y. pateikti šių ūkio subjektų sutikimus (pasirašyta preliminarioji sutartis, ketinimų protokolas ar kitas lygiavertis dokumentas).
4. Pirkimo Komisija patikrina, ar ūkio subjektai, nurodyti dalyvio pasiūlyme, kurių pajėgumais ketina remtis tiekėjas, tenkina jiems keliamus kvalifikacijos reikalavimus (jeigu taikytina) ir ar nėra tokio ūkio subjekto pašalinimo pagrindų. Jeigu ūkio subjektas, nurodytas tiekėjo pasiūlyme, netenkina jam keliamų kvalifikacijos reikalavimų (jeigu taikytina) arba jo padėtis atitinka bent vieną pagal perkančiosios organizacijos nustatytą pašalinimo pagrindą, pirkimo Komisija turi pareikalauti per jos nustatytą terminą pakeisti jį reikalavimus atitinkančiu ūkio subjektu.
5. Kai tiekėjas remiasi kitų ūkio subjektų pajėgumais, atsižvelgdamas į pirkimo dokumentuose nustatytus ekonominio ir finansinio pajėgumo reikalavimus (jei taikoma), perkančioji organizacija reikalauja, kad tiekėjas ir ūkio subjektai, kurių pajėgumais remiamasi, prisiimtų solidarią atsakomybę už pirkimo sutarties įvykdymą. Jei remiamasi ūkio subjekto pajėgumais, siekiant atitikti pirkimo dokumentuose nustatytus ekonominio ir finansinio pajėgumo reikalavimus, pirkimo Komisijai su pasiūlymu turi būti pateikta šio ūkio subjekto pasirašyta neatšaukiama laidavimo sutartis, patvirtinanti, kad subjektas, kurio pajėgumais remiamasi, įsipareigoja solidariai atsakyti už tiekėjo įsipareigojimų pagal pirkimo sutartį vykdymą ir atlyginti bet kokią žalą, kuri kiltų dėl tiekėjo netinkamo įsipareigojimų vykdymo ar nevykdymo.
6. Tiekėjas, nenurodęs, jog remiasi kitų ūkio subjektų pajėgumais (kvalifikacija), tačiau pats neatitinka pirkimo sąlygose nurodytų kvalifikacijos reikalavimų, neįgyja teisės po pasiūlymų pateikimo termino pabaigos pasitelkti (nurodyti) naujų subjektų tam, kad atitiktų kvalifikacijos reikalavimus.
7. Jeigu tiekėjas ketina kvalifikacijos reikalavimų atitikčiai (jeigu taikytina) ir pirkimo sutarties vykdymui pasitelkti specialistą – fizinį asmenį, tačiau laimėjimo ir pirkimo sutarties sudarymo atveju neketina jo įdarbinti, tokiu atveju specialistas (fizinis asmuo) pasiūlyme turi būti nurodomas kaip ūkio subjektas (pateikiant įrodymą, kad jo ištekliai bus prieinami ir galimi naudoti visą pirkimo sutarties vykdymo laikotarpį).
8. Jeigu tiekėjas ketina kvalifikacijos reikalavimų atitikčiai (jeigu taikytina) ir pirkimo sutarties vykdymui pasitelkti specialistą – fizinį asmenį, kurį laimėjimo ir pirkimo sutarties sudarymo atveju ketina įdarbinti, jis turi būti nurodytas pasiūlyme kaip siūlomas specialistas (kvazisubtiekėjas) ir tiekėjas iki pateikiant pasiūlymą turėtų sudaryti su šiuo specialistu susitarimą arba ketinimų protokolą, arba kitą dokumentą, kuris pagrįstų, kad toks ketinimas buvo iki tiekėjui pateikiant pasiūlymą ir, kad laimėjimo ir pirkimo sutarties sudarymo atveju specialistas bus įdarbintas. Šiuos dokumentus tiekėjas pateikia kartu su pasiūlymu.

# TIEKĖJŲ GRUPĖS DALYVAVIMAS PIRKIMO PROCEDŪROSE

1. Pasiūlymą gali pateikti tiekėjų grupė. Tiekėjų grupė, teikianti bendrą pasiūlymą, privalo pateikti jungtinės veiklos sutartį.
2. Jungtinės veiklos sutartyje turi būti:
   1. nurodyti kiekvienos šios sutarties šalies (partnerio) įsipareigojimai vykdant su perkančiąja organizacija numatomą sudaryti pirkimo sutartį, šių įsipareigojimų vertės dalis (apimtis eurais ir procentais) bendroje pirkimo sutarties vertėje. Jungtinės veiklos sutartis turi numatyti solidariąją visų šios sutarties partnerių atsakomybę už prievolių perkančiajai organizacijai nevykdymą. Jeigu jungtinės veiklos sutartyje ši nuostata nėra numatyta, laikoma, kad už prievolių perkančiajai organizacijai nevykdymą jungtinės veiklos partneriai atsako solidariai;
   2. numatyta, kuris partneris (toliau – atsakingas partneris) atstovauja tiekėjų grupei (su kuo pirkimo Komisija turėtų bendrauti kvalifikacijos nagrinėjimo (jeigu taikytina) ir pasiūlymo vertinimo metu kylančiais klausimais ir kam teikti su šiais klausimais susijusią informaciją).
3. Tuo atveju, jei tiekėjų grupės pasiūlymas bus pripažintas laimėjusiu šį viešąjį pirkimą, perkančioji organizacija palaikys ryšius tik su atsakingu partneriu, su juo bus sudaroma pirkimo sutartis ir jam bus atliekami mokėjimai, išskyrus tiesioginio atsiskaitymo su subtiekėjais atvejus.
4. Perkančioji organizacija nereikalauja, kad, tiekėjų grupės pateiktą pasiūlymą nustačius laimėjusiu ir jai pasiūlius sudaryti pirkimo sutartį, ši tiekėjų grupė įgytų tam tikrą teisinę formą.
5. Tiekėjai turi įsivertinti, kad pirkimo procedūrų metu nebus galima keisti tiekėjų grupės partnerių, todėl partnerius tiekėjas turi rinktis atsakingai.

# PASIŪLYMŲ GALIOJIMO UŽTIKRINIMO REIKALAVIMAI

1. Perkančioji organizacija nereikalauja pateikti pasiūlymo galiojimo užtikrinimo.
2. **Jei Tiekėjas, kuris bus kviečiamas sudaryti pirkimo sutartį, atsisakys ją sudaryti**, jis **turės sumokėti** Perkančiajai organizacijai 1,00 proc. savo (galutinio) pasiūlymo kainos (be PVM) dydžio **baudą** **bei padengti** Perkančiosios organizacijos **patirtus tiesioginius nuostolius**, kiek jų nepadengia aukščiau nurodyta bauda. Tiesioginiais Perkančiosios organizacijos nuostoliais bus laikomas kainos skirtumas tarp pirkimo sutartį atsisakiusio pasirašyti dalyvio (galutinio) pasiūlymo kainos (be PVM) ir kito dalyvio, pasiūlymų eilėje esančio po atsisakiusio sudaryti pirkimo sutartį dalyvio, (galutinio) pasiūlymo kainos (be PVM), o tuo atveju, jeigu pasiūlymų eilėje po atitinkamo atsisakiusio sudaryti pirkimo sutartį dalyvio kitų dalyvių nebėra – kainos skirtumas tarp atitinkamo pirkimo sutartį atsisakiusio pasirašyti dalyvio (galutinio) pasiūlymo kainos (be PVM) ir mažiausios (galutinio) pasiūlymo kainos (be PVM), kuri bus pasiūlyta kitame (vėlesniame) pirkime, kuriame, nutraukus šio pirkimo procedūras dėl to, kad visi dalyviai atsisakė sudaryti pirkimo sutartį, bus pakartotinai perkamas šio pirkimo objektas (jei pakartotinai atliekamose procedūrose šio pirkimo objektas bus skaidomas dalimis, tai nuostolių skaičiavimui bus vertinama kumuliatyvi (bendra) atskirų atitinkamų pirkimo dalių mažiausia kaina).

# PASIŪLYMŲ RENGIMAS, PATEIKIMAS, KEITIMAS

**Pasiūlymų rengimo reikalavimai**

1. Tiekėjai yra atsakingi už rūpestingą visų pirkimo dokumentų išnagrinėjimą, t. y. tiekėjai turi įvertinti reikiamas teikti darbus pagal techninės specifikacijos reikalavimus ir įsivertinti visas galimas rizikas.
2. Pateikdamas pasiūlymą tiekėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
3. Perkančioji organizacija reikalauja pasiūlymus teikti tik elektroninėmis priemonėmis naudojant CVP IS. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.).
4. Nereikalaujama, kad pateiktas pasiūlymas būtų pasirašytas kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamentą (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL 2014 L 273, p. 73). Teikiamas **Pasiūlymas turi būti pasirašytas originaliu saugiu elektroniniu parašu, atitinkančiu teisės aktų reikalavimus arba atspausdinamas, pasirašomas ir pateikiamas skenuotas dokumentas**.
5. Pasiūlymas turi būti pateikiamas lietuvių kalba. Jei su pasiūlymu pateikiami dokumentai negali būti pateikti lietuvių kalba, šie dokumentai turi būti pateikti originalo kalba, pridedant jų vertimą į lietuvių kalbą (vertimas turi būti patvirtintas vertimą atlikusio asmens parašu). Kilus ginčui, pirmenybė yra teikiama dokumentams ar dokumentų vertimui lietuvių kalba, išskyrus pasiūlymo galiojimo užtikrinimo dokumentą, kai pirmenybė teikiama originaliam tekstui. Kilus įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, pirkimo Komisija pasilieka teisę reikalauti pateikti vertėjo parašu ir vertimų biuro antspaudu (jei turi) patvirtintą šio dokumento vertimą ir (arba) nurodyti, kad vertimą atlikusio asmens parašas būtų patvirtintas notariškai.
6. Perkančioji organizacija neleidžia pateikti alternatyvių pasiūlymų. Tiekėjui pateikus alternatyvų pasiūlymą (alternatyvius pasiūlymus), jo pasiūlymas ir alternatyvūs pasiūlymai bus atmesti.
7. Tiekėjas (fizinis ar juridinis asmuo) gali pateikti perkančiajai organizacijai tik vieną pasiūlymą, nepriklausomai nuo to, ar teikiant pasiūlymą jis bus atskiras tiekėjas, ar tiekėjų grupės partneris (jungtinės veiklos sutarties šalis). Tas pats ūkio subjektas gali būti nurodytas skirtingų tiekėjų pasiūlymuose kaip subtiekėjas. Taip pat tiekėjas, pateikęs pasiūlymą savarankiškai, ar pirkime dalyvaujantis jungtinės veiklos pagrindu, gali būti kitos įmonės, pateikusios pasiūlymą tame pačiame pirkime, subtiekėju, išskyrus tuos atvejus, kai turima pagrįstų įrodymų, kad toks ūkio subjektų elgesys turėtų būti kvalifikuojamas kaip draudžiamas susitarimas.
8. Tiekėjas prisiima visas išlaidas, susijusias su pasiūlymo rengimu ir įteikimu, perkančioji organizacija nėra atsakinga ar įpareigota dėl šių išlaidų. Perkančioji organizacija neatsakys ir neprisiims šių išlaidų, nepriklausomai nuo to, kaip vyktų ir baigtųsi viešasis pirkimas.
9. **Tiekėjo pasiūlyme turi būti:**
   1. **užpildytas ir pasirašytas pasiūlymas** pagal pasiūlymo formą (pirkimo sąlygų 1 priedas);
   2. **užpildytas ir pasirašytas EBVPD** (pirkimo sąlygų 5 priedas). EBVPD turi užpildyti, pasirašyti ir pateikti **tiekėjas**, **kiekvienas** tiekėjų grupės partneris (jei pasiūlymą pateikia tiekėjų grupė), **kiekvienas** ūkio subjektas, kurio pajėgumais, t. y. siekdamas atitikti kvalifikacijos reikalavimus (jeigu taikytina), ketina remtis tiekėjas;
   3. **įgaliojimas** ar kitas dokumentas (pvz., pareigybės aprašymas), suteikiantis teisę pasirašyti tiekėjo pasiūlymą, kai pasiūlymą pasirašo ne juridinio asmens vadovas, o jo įgaliotas asmuo;
   4. **jungtinės veiklos sutartis**, jei pasiūlymą pateikia tiekėjų grupė;
   5. **preliminarioji sutartis, ketinimų protokolas** **ar kitas lygiavertis dokumentas** įrodantis, kad vykdant pirkimo sutartį ūkio subjektų, kurių pajėgumais tiekėjas remiasi, ištekliai jam bus prieinami;
   6. kita pirkimo dokumentuose prašoma medžiaga (jei prašoma).

**Informacija, kaip turi būti apskaičiuota ir išreikšta pasiūlymuose nurodoma kaina. Į kainą turi būti įskaityti visi mokesčiai**

1. Pasiūlyme nurodoma pirkimo kaina turi būti apskaičiuota ir išreikšta taip, kaip nurodyta pirkimo sąlygų 1 priede. Apskaičiuojant kainą turi būti atsižvelgta į visas perkamų darbų apimtis, į pasiūlymo kainos sudėtines dalis, į Projektavimo užduoties (pirkimo sąlygų 2 priedas) reikalavimus, į pirkimo sutarties projekte numatytą atsiskaitymo už suteiktus darbus terminą bei į visus kitus šių pirkimo dokumentų reikalavimus. Į kainą turi būti įskaityti visi tiekėjo mokami mokesčiai ir visos tiekėjo patiriamos su pasiūlymo rengimu ir su pirkimo sutarties vykdymu susijusios, tame tarpe elektroninių sąskaitų faktūrų pateikimo išlaidos. **Tiekėjo pasiūlymo kaina turi apimti ir tas paslaugas bei darbus, kurie nors ir nebuvo tiesiogiai nustatytos pirkimo dokumentuose ir sutartyje, bet yra būtini sutarčiai įvykdyti, o tiekėjas turėjo ir galėjo juos numatyti ir įvertinti dar iki pasiūlymų pateikimo termino pabaigos.**
2. Tuo atveju, kai pasiūlyme nurodyta kaina, išreikšta skaitmenimis, neatitinka kainos, nurodytos žodžiais, teisinga laikoma kaina, nurodyta žodžiais[[4]](#footnote-4).
3. Įkainiai ir kainos įskaitant visus mokesčius visuose pasiūlymo dokumentuose turi būti įrašomos tikslumo lygiu iki euro šimtųjų dalių, t. y. suapvalinama paliekant du skaitmenis po kablelio.

**Pasiūlymų pateikimo termino pabaiga, vieta ir būdas, laikotarpis, kurį turi galioti pasiūlymas**

1. Pasiūlymas turi būti pateiktas pirkimo perkančiajai organizacijai CVP IS priemonėmis iki **skelbime apie pirkimą nurodyto termino pabaigos** Lietuvos laiku. Vėliau teikiamas pasiūlymas yra nepriimtinas ir nenagrinėjamas. Perkančioji organizacija neatsako už elektros tiekimo, CVP IS sutrikimus ar už pavėluotai teikiamą pasiūlymą.
2. Kol nesuėjo pasiūlymų priėmimo terminas, dalyvis CVP IS priemonėmis gali pakeisti arba atšaukti savo pasiūlymą neprarasdamas teisės į pasiūlymo galiojimo užtikrinimą, jeigu jo buvo reikalaujama.
3. Pasiūlymas turi galioti ne trumpiau nei 3 mėnesius nuo pasiūlymų pateikimo termino pabaigos. Jei pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose, t. y. 3 mėnesius nuo pasiūlymų pateikimo termino pabaigos.

**Informacija apie tai, kad tiekėjas privalo nurodyti, ar jo pasiūlyme yra konfidencialios informacijos, ir kuri informacija, vadovaujantis Viešųjų pirkimų įstatymo 20 straipsnio 2 dalimi, yra konfidenciali**

1. Tiekėjas pasiūlymo formoje (pirkimo sąlygų 1 priedas) privalo nurodyti, ar jo pasiūlyme yra konfidencialios informacijos, ir kuri informacija, vadovaujantis Viešųjų pirkimų įstatymo 20 straipsnio 2 dalimi, yra konfidenciali. Konfidenciali taip pat yra informacija, kurią atskleidus būtų pažeisti Lietuvos Respublikos asmens duomenų teisinės apsaugos įstatymo reikalavimai.
2. Konfidencialia **negalima** laikyti informacijos:
   1. jeigu tai pažeistų įstatymus, nustatančius informacijos atskleidimo ar teisės gauti informaciją reikalavimus, ir šių įstatymų įgyvendinamuosius teisės aktus;
   2. jeigu tai pažeistų Viešųjų pirkimų įstatymo 33 ir 58 straipsniuose ir 86 straipsnio 9 dalyje nustatytus reikalavimus dėl paskelbimo apie sudarytą pirkimo sutartį, kandidatų ir dalyvių informavimo, laimėjusio dalyvio pasiūlymo, sudarytos pirkimo sutarties, preliminariosios sutarties ir šių sutarčių pakeitimų paskelbimo, įskaitant informaciją apie pasiūlyme nurodytą prekių, paslaugų ar darbų kainą (įkainius), išskyrus jos sudedamąsias dalis;
   3. pateiktos tiekėjų pašalinimo pagrindų nebuvimą, atitiktį kvalifikacijos reikalavimams (jeigu taikytina), kokybės vadybos sistemos ir aplinkos apsaugos vadybos sistemos standartams patvirtinančiuose dokumentuose, išskyrus informaciją, kurią atskleidus būtų pažeisti tiekėjo įsipareigojimai pagal su trečiaisiais asmenimis sudarytas sutartis, – tuo atveju, kai ši informacija reikalinga tiekėjui jo teisėtiems interesams ginti;
   4. informacija apie pasitelktus ūkio subjektus, kurių pajėgumais remiasi tiekėjas, ir subtiekėjus – tuo atveju, kai ši informacija reikalinga tiekėjui jo teisėtiems interesams ginti.
3. Siekiant, kad perkančioji organizacija galėtų užtikrinti dalyvio informacijos konfidencialumą, pasiūlyme esanti konfidenciali informacija turi būti pateikta atskiru failu. Tiekėjas failo pavadinime nurodo „konfidencialu“ arba ant kiekvieno pasiūlymo lapo, kuriame yra konfidenciali informacija, lapo pradžioje, viršutinės paraštės dešinėje pusėje paryškintomis raidėmis rašo žodį **„Konfidencialu“**. Jei tiekėjas nenurodo konfidencialios informacijos, laikoma, kad tokios tiekėjo pasiūlyme nėra.

**Asmens duomenų tvarkymas**

1. Informuojame, kad vadovaujantis Europos Sąjungos Bendrojo duomenų apsaugos reglamento (ES) 2016/679 nuostatomis, tiekėjui išreiškus norą dalyvauti perkančiosios organizacijos organizuojamame pirkime, perkančioji organizacija (duomenų tvarkytojas) teisinių prievolių vykdymo pagrindais tvarkys tiekėjo asmens duomenis, būtinus pagal viešųjų pirkimų teisinius santykius reglamentuojančių teisės aktų reikalavimus.
2. Nurodytais pagrindais bus tvarkomi tiesiogiai tiekėjų pateikti asmens duomenys.
3. Tiekėjų pateikti duomenys bus saugomi teisės aktuose nustatytais terminais (Lietuvos vyriausiojo archyvaro 2011 m. kovo 9 d. įsakymu Nr. V-100 patvirtinta Bendrųjų dokumentų saugojimo terminų rodyklė).
4. Įgyvendindami teisės aktuose numatytas pareigas, tiekėjų asmens duomenis teiksime Viešųjų pirkimų tarnybai, CVP IS, teismams ir kitoms valstybės ar savivaldybės institucijoms.
5. Asmens duomenų tvarkymą perkančiojoje organizacijoje reglamentuoja perkančiosios organizacijos direktoriaus 2024 m. sausio 26 d. įsakymu Nr. DE-53 patvirtintos Asmens duomenų tvarkymo Plungės rajono savivaldybės administracijoje taisyklės.

**Subtiekimo reikalavimai, nustatyti vadovaujantis Viešųjų pirkimų įstatymo 88 straipsnio nuostatomis**

1. Perkančioji organizacija reikalauja, kad dalyvis savo pasiūlyme (pirkimo sąlygų 1 priede pasiūlymo formoje) nurodytų, kokiai pirkimo sutarties daliai (apimtis eurais ir (ar) dalis procentais) ir kokius subtiekėjus, jeigu jie yra žinomi, jis ketina pasitelkti.

# PASIŪLYMŲ KAINOS ŠIFRAVIMAS

1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
   1. **iki pasiūlymų pateikimo termino pabaigos** naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Informaciją apie pasiūlymų šifravimą ir instrukciją, kaip tiekėjui užšifruoti pasiūlymą galima rasti <https://vpt.lrv.lt/lt/nuorodos/kiti-duomenys/pasiulymu-sifravimas/kas-yra-kainu-pasiulymu-sifravimas/>;
   2. **per 30 minučių nuo pasiūlymų pateikimo termino pabaigos CVP IS susirašinėjimo priemonėmis** pateikti slaptažodį, su kuriuo pirkimo Komisija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: pirkimo Komisijos oficialiu elektroniniu paštu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais).
2. Tiekėjui užšifravus visą pasiūlymą ir per 30 minučių nuo pasiūlymų pateikimo termino pabaigos nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi pirkimo Komisija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – pirkimo Komisija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

# PIRKIMŲ DOKUMENTŲ PAAIŠKINIMAS IR PATIKSLINIMAS

1. Pirkimų komisijos ir tiekėjų paklausimai ir atsakymai vieni kitiems, atliekant viešųjų pirkimų procedūras, turi būti lietuvių kalba. Paaiškinimai ar patikslinimai skelbiami CVP IS ir siunčiami visiems prie pirkimo prisijungusiems tiekėjams, nenurodant iš ko gautas prašymas.
2. Teikti pasiūlymus dėl pirkimo dokumentų patikslinimų ir kreiptis dėl pirkimo dokumentų paaiškinimo ar kreiptis dėl papildomos informacijos susijusios su pirkimo dokumentais į pirkimo Komisiją galima nevėliau **kaip prieš 6 dienas iki pasiūlymų pateikimo termino pabaigos.**
3. Jeigu papildomos su pirkimo dokumentais susijusios informacijos paprašoma laiku, pirkimo Komisija ją pateikia visiems tiekėjams **ne vėliau kaip likus 4 dienoms** iki pasiūlymų pateikimo termino pabaigos.
4. Tuo atveju, kai tikslinama pirkimo skelbimuose paskelbta informacija, Viešųjų pirkimų įstatymo 34 straipsnyje nustatyta tvarka skelbiami klaidų ištaisymo skelbimai.
5. Perkančioji organizacija neketina rengti susitikimų su tiekėjais dėl pirkimo dokumentų paaiškinimo.
6. Pirkimo Komisija savo iniciatyva gali paaiškinti (patikslinti) pirkimo dokumentus **ne vėliau kaip likus** **4 dienoms** iki pasiūlymų pateikimo termino pabaigos. Tuo atveju, jei pirkimo Komisija nespės parengti ir paskelbti atsakymo laiku, pasiūlymų pateikimo termino pabaiga bus nukelta ir apie tai bus informuoti tiekėjai.

# SUSIPAŽINIMO SU PASIŪLYMAIS IR JŲ NAGRINĖJIMO PROCEDŪROS

**Susipažinimo su pasiūlymais**

1. Pirminis susipažinimas su CVP IS priemonėmis pateiktais Tiekėjų pasiūlymais vyks naudojantis elektroninėmis priemonėmis neanksčiau kaip skelbime apie pirkimą nurodytą datą.
2. Tiekėjai nedalyvauja susipažinime su pateiktais pasiūlymais, taip pat nedalyvauja Komisijos posėdžiuose, kuriuose atliekamos pasiūlymų nagrinėjimo, vertinimo ir palyginimo procedūros. Pirkimo Komisija neteikia informacijos Tiekėjams apie pasiūlymus pateikusius Tiekėjus, pasiūlytas kainas iki kol bus įvertinti pasiūlymai ir nustatyta pasiūlymų eilė.

**Pasiūlymų nagrinėjimo procedūros**

1. Pateiktus pasiūlymus nagrinėja, vertina ir palygina pirkimo Komisija:
   1. susipažinusi su pateiktais pasiūlymais pirmiausia įvertina, ar pasiūlymai atitinka pirkimo dokumentuose nustatytus, su pirkimo objektu nesusijusius, reikalavimus, įskaitant nuostatas dėl alternatyvių pasiūlymų teikimo;
   2. įvertina EBVPD pateiktą informaciją ir ne vėliau kaip per 3 darbo dienas raštu praneša apie šio patikrinimo rezultatus;
   3. nagrinėja, vertina ir palygina pirkimo dalyvių pateiktus pasiūlymus (tikrina ar Tiekėjo pasiūlymas atitinka pirkimo sąlygų techninės specifikacijos reikalavimus, atlieka kitus veiksmus, susijusius su pasiūlymų vertinimu);
   4. įvertina ar pasiūlyta kaina neviršija pirkimui skirtų lėšų, Perkančiosios organizacijos nustatytų prieš pradedant pirkimo procedūrą. Taikomos VPĮ 45 straipsnio 1 dalies 5 punkto nuostatos.
   5. tikrina ar nebuvo pasiūlyta neįprastai maža kaina. Jeigu pasiūlymo kaina atrodo neįprasta maža, CVP IS susirašinėjimo priemonėmis kreipiasi į tiekėją, kad šis per jos nustatytą protingą terminą, pagrįstų pasiūlyme nurodyto pirkimo objekto ar jo sudedamųjų dalių kainą. Vertina, komisijos prašymu, pateiktą raštišką kainos pagrįstumo įrodymą.
2. Jeigu Tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija **gali** nepažeisdamalygiateisiškumo ir skaidrumo principų prašyti Tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymaitikslinami, papildomi arba paaiškinami vadovaujantis **Viešųjų pirkimų tarnybos nustatytomis taisyklėmis[[5]](#footnote-5).**
3. Pirkimo komisija **gali nevertinti** viso Tiekėjo pasiūlymo, jeigu patikrinusi jo dalį **nustato, kad**, vadovaujantis Viešųjų pirkimų įstatymo reikalavimais, pasiūlymas **turi būti atmestas.**

**Pasiūlymų vertinimo kriterijai ir sąlygos**

1. Šiame pirkime ekonomiškai naudingiausias pasiūlymas bus išrenkamas pagal kainą. Ekonomiškai naudingiausiu pasiūlymu laikomas mažiausios kainos pasiūlymas.
2. Tais atvejais, kai kelių dalyvių pasiūlymų ekonominis naudingumas yra vienodas, nustatant pasiūlymų eilę, pirmesnis į šią eilę įrašomas dalyvis, kurio pasiūlymas pateiktas anksčiausiai.
3. Pasiūlymai bus vertinami eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.

**Pasiūlymų atmetimo pagrindai**

1. Tiekėjo pateiktas **pasiūlymas yra atmetamas** ir tiekėjas pašalinamas iš pirkimo procedūros, jeigu yra bent viena iš šių sąlygų:
   1. dalyvis iki susipažinimo su pasiūlymais pradžios nepateikė pasiūlymo iššifravimo slaptažodžio;
   2. pasiūlymas **neatitinka pirkimo dokumentų reikalavimų** ir jo trūkumai negali būti ištaisyti vadovaujantis Viešųjų pirkimų tarnybos nustatytomis taisyklėmis;
   3. pasiūlyta kaina **viršija pirkimui skirtas lėšas**, Perkančiosios organizacijos nustatytas prieš pradedant pirkimo procedūrą, išskyrus Viešųjų pirkimų įstatymo 45 straipsnio 1 dalies 5 punkte numatytus atvejus;
   4. dalyvis per Komisijos nustatytą terminą **nepatikslino, nepapildė, nepaaiškino informacijos**;
   5. dalyvis per Komisijos nustatytą terminą patikslino, papildė, paaiškino pasiūlymą ir **tai lėmė esminį jo pasiūlymo pakeitimą**;
   6. pasiūlyme nurodyta neįprastai maža kaina ir dalyvis **nepateikia tinkamų pasiūlytos neįprastai mažos kainos pagrįstumo įrodymų**;
   7. pasiūlymas, kuriame nurodyta neįprastai maža kaina, **neatitinka** Viešųjų pirkimų įstatymo 17 straipsnio 2 dalies 2 punkte nurodytų **aplinkos apsaugos, socialinės ir darbo teisės įpareigojimų**;
   8. dalyvis **atitinka** bent vieną pirkimo sąlygų 4 priede nurodytą **pašalinimo pagrindą**;
   9. dalyvis **neatitinka** bent vieno pirkimo dokumentuose nustatyto **kvalifikacijos reikalavimo** (jeigu taikytina) ir (ar), jeigu taikytina, **kokybės vadybos sistemos** ir (ar) **aplinkos apsaugos vadybos sistemos standartų reikalavimo;**
   10. pirkimo Komisija gauna informacijos, kad tiekėjas neatitinka Viešųjų pirkimų įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų ir paaiškėja, kad neatitiktis Viešųjų pirkimų įstatymo 17 straipsnio 2 dalies 2 punkte įtvirtintiems įsipareigojimams vis dar aktuali, t. y. neišnykusi.
2. Apie pasiūlymo atmetimą ir tokio atmetimo priežastis tiekėjas informuojamas raštu CVP IS priemonėmis.

# PASIŪLYMŲ EILĖ IR LAIMĖTOJO NUSTATYMAS

1. Išnagrinėjusi, įvertinusi ir palyginusi pateiktus pasiūlymus, pirkimo Komisija nustato pasiūlymų eilę (išskyrus atvejus, kai pasiūlymą pateikia, arba įvertinus pasiūlymus liko tik vienas tiekėjas), į kurią įtraukia neatmestus pasiūlymus, nustato laimėjusį pasiūlymą bei priima sprendimą dėl sutarties sudarymo.
2. Pasiūlymų eilė nustatoma ekonominio naudingumo mažėjimo tvarka. Kai kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis į šią eilę įrašomas tiekėjas, kurio pasiūlymas CVP IS priemonėmis pateiktas anksčiausiai.
3. Prieš nustatydama laimėjusį pasiūlymą, Komisija kreipiasi į ekonomiškai naudingiausią pasiūlymą pateikusį Tiekėją dėl aktualių dokumentų, patvirtinančių jo atitiktį nustatytiems Reikalavimams Tiekėjui, pateikimo, išskyrus atvejus kai jų buvo paprašyta ir jie buvo įvertinti ankstesniuose pirkimo procedūros etapuose ir ši informacija vis dar yra aktuali, taip pat išskyrus atvejus kai vadovaujantis pirkimo sąlygomis šių dokumentų nereikalaujama. Tiekėjo pateikta informacija patikslinama, papildoma ar paaiškinama pagal pirkimo sąlygų **84** punkto reikalavimus.
4. Jei Tiekėjo pateikti dokumentai nepatvirtina jo atitikties nustatytiems Reikalavimams Tiekėjui ar jis nepateikia tokių dokumentų, **jo pasiūlymas yra atmetamas**. Jei buvo sudaroma pasiūlymų eilė, kreipiamasi į Tiekėją, kurio pasiūlymas yra sekantis eilėje dėl aktualių dokumentų, patvirtinančių jo atitiktį nustatytiems Reikalavimams Tiekėjui, pagal pirkimo sąlygų **93** punkto reikalavimus, pateikimo.
5. Jei Tiekėjo pateikti dokumentai patvirtina atitiktį pirkimo dokumentuose nustatytiems Reikalavimams Tiekėjui, Tiekėjas skelbiamas pirkimo laimėtoju. Laimėtoju gali būti pasirenkamas tik toks Tiekėjas, kurio pasiūlymas atitinka pirkimo dokumentuose nustatytus reikalavimus ir pasiūlyta kaina neviršija pirkimui skirtų lėšų, nustatytų Perkančiosios organizacijos prieš pradedant pirkimo procedūrą.
6. Pirkimo Komisija pirkimo dalyviams, ne vėliau kaip per 3 darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis, ir pateikia Viešųjų pirkimų įstatymo 58 straipsnio 2 dalyje nurodytos atitinkamos informacijos, kuri dar nebuvo pateikta pirkimo procedūrų metu, santrauką, nurodo nustatytą pasiūlymų eilę ir laimėjusį pasiūlymą. Jei būtų priimtas sprendimas nesudaryti pirkimo sutarties, Pirkimo Komisija taip pat nurodo priežastis, dėl kurių priimtas toks sprendimas.
7. Tiekėjas, kurio pasiūlymas laimėjo, CVP IS priemonėmis bus pakviestas pasirašyti pirkimo sutartį.

# PERKANČIOSIOS ORGANIZACIJOS SIŪLOMOS ŠALIMS SUDARYTI PIRKIMO SUTARTIES SĄLYGOS IR (ARBA) PIRKIMO SUTARTIES PROJEKTAS

1. Perkančioji organizacija gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka Viešųjų pirkimų įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.
2. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba iki Pirkimo Komisijos nurodyto laiko nepasirašo pirkimo sutarties, arba atsisako sudaryti pirkimo sutartį Viešųjų pirkimų įstatymo ir pirkimo dokumentuose nustatytomis sąlygomis laikoma, kad jis (jie) atsisakė sudaryti pirkimo sutartį. Tokiu atveju [jeigu tiekėjas atsisakė sudaryti sutartį] arba jeigu tiekėjas iki pirkimo Komisijos nurodyto termino nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento arba neįvykdo kitų pirkimo sutartyje nustatytų jos įsigaliojimo sąlygų, pirkimo Komisija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį, nepateikusio pirkimo sutarties įvykdymo užtikrinimo ar neįvykdžiusio kitų pirkimo sutarties įsigaliojimo sąlygų, jeigu šis pasiūlymas nėra atmetamas.
3. Pirkimo sutarties projektas pateikiamas pirkimo sąlygų 3 priede. Pirkimo sutarties projekto sąlygos yra privalomos šio viešojo pirkimo dalyviams ir sudarant pirkimo sutartį su laimėtoju nebus keičiamos.
4. Sudarius pirkimo sutartį, tačiau ne vėliau negu pirkimo sutartis pradedama vykdyti, tiekėjas įsipareigoja perkančiajai organizacijai pranešti tuo metu žinomų subtiekėjų pavadinimus, kontaktinius duomenis ir jų atstovus. Perkančioji organizacija taip pat reikalauja, kad tiekėjas informuotų apie minėtos informacijos pasikeitimus visu pirkimo sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.
5. Tiesioginio atsiskaitymo su subtiekėju (-ais) galimybė yra numatyta Pirkimo sutarties projekte (pirkimo sąlygų 3 priedas).
6. Atsiskaitymo dokumentai vykdant pirkimo sutartį priimami ir apdorojami naudojantis Sąskaitų administravimo bendrosios informacinės sistemos (toliau – SABIS) priemonėmis, išskyrus jeigu mobilizacijos, karo ar nepaprastosios padėties atveju yra informacinės sistemos SABIS pažeidimų, dėl kurių negalimas perkančiosios organizacijos ir tiekėjo bendravimas ir keitimasis informacija naudojantis SABIS.
7. Pirkimo sutartyje ir šios pirkimo sutarties galimiems pakeitimo atvejams, vadovaujantis Kainodaros taisyklių nustatymo metodika, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“ (Suvestinė redakcija nuo 2022-12-31.), pasirinktas kainos apskaičiavimo būdas – **fiksuota kaina.**
   1. Pradinės sutarties vertė yra lygi tiekėjo pasiūlymo kainai be PVM, nurodytai už visą perkamų darbų apimtį. Jei sutarties vertė buvo peržiūrėta pagal sutartyje nurodytas kainų peržiūros sąlygas, atitinkamai patikslinama (didėja arba mažėja) pradinės sutarties vertė.
   2. Fiksuotos kainos peržiūros sąlygos nustatytos Sutarties projekte (pirkimo sąlygų 3 priedas).
8. Pirkimo sutartis jos galiojimo laikotarpiu gali būti keičiama neatliekant naujos pirkimo procedūros vadovaujantis Viešųjų pirkimų įstatymo 89 straipsniu.

**Pirkimo sutarties įvykdymo užtikrinimo reikalavimai**

1. Perkančioji organizacija reikalauja, kad pirkimo sutarties įvykdymas būtų užtikrinamas. **Sutarties įvykdymo užtikrinimą** (banko garantiją, išduotą banko ar kitos kredito įstaigos (pagal Lietuvos Respublikos civilinio kodekso 6.93 str.) arba laidavimą (laidavimo sutartį), išduotą draudimo bendrovės (pagal Lietuvos Respublikos civilinio kodekso 6.76 ir 6.77 str.) Tiekėjas privalo pateikti Perkančiajai organizacijai **ne vėliau kaip per 10 darbo dienų nuo sutarties pasirašymo.** Jei Tiekėjas per šį laikotarpį Sutarties įvykdymo užtikrinimo nepateikia, laikoma, kad Tiekėjas atsisakė sudaryti Sutartį. **Užtikrinimo suma - 5 proc. pradinės sutarties vertės be PVM.** Sutarties įvykdymo užtikrinimas įsigalioja banko ar kredito unijos garantijos arba draudimo bendrovės laidavimo rašto išdavimo dieną ir turi galioti iki visiško sutartinių įsipareigojimų įvykdymo, t. y. apimti Sutarties galiojimo terminą.

Jeigu Tiekėjas pateikia draudimo bendrovės išduotą Sutarties sąlygų įvykdymo užtikrinimo laidavimo draudimo raštą, tai kartu su šiuo laidavimo draudimo raštu Tiekėjas turi pateikti ir draudimo liudijimo originalą bei mokestinio pavedimo kopiją, kad draudimo įmoka už išduotą laidavimo draudimo raštą yra sumokėta.

# INFORMACIJA APIE ATIDĖJIMO TERMINO TAIKYMĄ, GINČŲ NAGRINĖJIMO TVARKĄ

1. Pirkimo sutartis turi būti sudaroma nedelsiant, bet ne anksčiau, negu pasibaigė atidėjimo terminas, kuris negali būti trumpesnis kaip 5 darbo dienos. Atidėjimo terminas gali būti netaikomas, kai vienintelis suinteresuotas dalyvis yra tas, su kuriuo sudaroma pirkimo sutartis ir nėra suinteresuotų kandidatų;
2. Ginčų nagrinėjimas, žalos atlyginimas, pirkimo sutarties pripažinimas negaliojančia, alternatyvios sankcijos reglamentuojamos Viešųjų pirkimų įstatymo VII skyriuje.

# BAIGIAMOSIOS NUOSTATOS

1. Perkančioji organizacija **turi teisę** savo iniciatyva nutraukti pradėtas pirkimo procedūras, jei atsirado aplinkybių, numatytų Viešųjų pirkimų įstatymo 29 straipsnio 4 dalyje ir **privalo** nutraukti pradėtas pirkimo procedūras, jei atsirado aplinkybių, numatytų Viešųjų pirkimų įstatymo 29 straipsnio 3 dalyje.
2. Šio pirkimo dokumentuose neaprašytos pirkimo procedūros vykdomos vadovaujantis Viešųjų pirkimų įstatymo ir jo įgyvendinamųjų teisės aktų nuostatomis.
3. Pirkimo sąlygų priedai yra neatskiriama šių pirkimo dokumentų dalis.
4. Perkančiosios organizacijos atstovai, įgalioti palaikyti tiesioginį ryšį su tiekėjais ir gauti iš jų (ne tarpininkų) pranešimus, susijusius su pirkimų procedūromis:
   1. techniniais klausimais Plungės rajono savivaldybės administracijos vietos ūkio skyriaus vyr. specialistas Modestas Budrys;
   2. viešųjų pirkimų procedūrų klausimais Plungės rajono savivaldybės administracijos viešųjų pirkimų skyriaus vedėjo pavaduotoja Daiva Jonauskienė.

\_\_\_\_\_\_\_\_\_\_\_\_\_\_\_\_

1. [Kainodaros taisyklių nustatymo metodika](https://www.e-tar.lt/portal/lt/legalAct/04cbd4205bd811e79198ffdb108a3753/asr) patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 (Suvestinė redakcija nuo 2022-12-31.). [↑](#footnote-ref-1)
2. [Tiekėjo kvalifikacijos reikalavimų nustatymo metodika](https://www.e-tar.lt/portal/lt/legalAct/674ebaf05d7111e79198ffdb108a3753/asr) patvirtinta Viešųjų pirkimų tarnybos direktoriaus 2017 m. birželio 29 d. įsakymu Nr. 1S-105 (2021 m. lapkričio 3 d. įsakymo Nr. 1S-159 redakcija, Suvestinė redakcija nuo 2022-04-01). [↑](#footnote-ref-2)
3. Instrukcijos: [https://vpt.lrv.lt/lt/nauja-cvp-is-aktuali-nuo-2024-12-01/metodine-medziaga-instrukcijos/tiekejamsnaujaCVPIS](https://vpt.lrv.lt/lt/nauja-cvp-is-aktuali-nuo-2024-12-01/metodine-medziaga-instrukcijos/tiekejamsnaujaCVPIS/)/ [↑](#footnote-ref-3)
4. Ši prezumpcija taikoma tais atvejais, kai nėra aišku, dėl kurios kainos išraiškos formos (skaitinės ar žodinės) dalyvis padarė klaidą. [↑](#footnote-ref-4)
5. [Pasiūlymų patikslinimo, papildymo ar paaiškinimo taisyklės](https://e-tar.lt/portal/lt/legalAct/66ae9a80883011ed8df094f359a60216/asr) patvirtintos Viešųjų pirkimų tarnybos direktoriaus 2022 m. gruodžio 30 d. įsakymu Nr. 1S-240. [↑](#footnote-ref-5)